CELEX: 32005D0012(02)
Language: da
Date: 2005-07-08 00:00:00
Title: 2005/832/EF: Den Europæiske Centralbanks afgørelse af  17. november 2005  om ændring af afgørelse ECB/2002/11 om Den Europæiske Centralbanks årsregnskab  (ECB/2005/12)

26.11.2005   
            
            
               DA
            
            
               Den Europæiske Unions Tidende
            
            
               L 311/43
            
         
      DEN EUROPÆISKE CENTRALBANKS AFGØRELSE
   
   af 17. november 2005
   om ændring af afgørelse ECB/2002/11 om Den Europæiske Centralbanks årsregnskab
   (ECB/2005/12)
   (2005/832/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 26.2, og
   ud fra følgende betragtninger:
   
               (1)
            
            
               Med behørig hensyntagen til beskaffenheden af Den Europæiske Centralbanks (ECB) opgaver bør ECB være tilstrækkelig sikret mod valutakurs-, rente- og guldprisrisici. ECB’s Styrelsesråd kan oprette en hensættelse for sådanne risici i ECB’s balance.
            
         
               (2)
            
            
               I artikel 3, stk. 2, i afgørelse ECB/2005/11 om fordeling af Den Europæiske Centralbanks indtægt fra eurosedler i omløb til de nationale centralbanker i de deltagende medlemsstater (1) bestemmes, at Styrelsesrådet inden regnskabsårets udgang kan træffe beslutning om at overføre hele eller en del af ECB's indtægt fra eurosedler i omløb til en hensættelse for valutakurs, rente- og guldprisrisiko —
            
         TRUFFET FØLGENDE AFGØRELSE:
   Artikel 1
   Som artikel 6a i kapitel II i afgørelse ECB/2002/11 (2) indsættes følgende:
   
      »Artikel 6a
      Hensættelse for valutakurs-, rente- og guldprisrisiko
      Med behørig hensyntagen til beskaffenheden af Den Europæiske Centralbanks (ECB) opgaver kan Styrelsesrådet oprette en hensættelse for valutakurs-, rente- og guldprisrisiko i ECB’s balance. Styrelsesrådet træffer afgørelse om størrelsen og anvendelsen af hensættelsen på grundlag af et begrundet skøn over ECB’s risikoeksponering.«
   
   Artikel 2
   Afsluttende bestemmelse
   Denne afgørelse træder i kraft dagen efter vedtagelsen.
   
      Udfærdiget i Frankfurt am Main, den 17. november 2005.
      
         Jean-Claude TRICHET
         
         
            Formand for ECB
         
      
   
   
      (1)  Se side 41 i denne EUT.
   
      (2)  EUT L 58 af 3.3.2003, s. 38.